ai4bharat/Pralekha huggingface dataset:
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
2023 జూలై నెలలో డిఏఆర్పిజి విడుదల చేసిన సిపిజిఆర్ఏఎంఎస్పై రాష్ట్రాలు/యూటీల పనితీరుపై 12వ నివేదిక
2023 జూలైలో రాష్ట్రం/యూటీలు పరిష్కరించిన మొత్తం ఫిర్యాదులు 69,523; రాష్ట్ర/యూటీ ప్రభుత్వాల్లో పెండెన్సీ 1,79,077 ఫిర్యాదులకు తగ్గించబడింది
ఈశాన్య రాష్ట్రాలలో సిక్కిం ప్రభుత్వం అగ్రస్థానంలో ఉంది. తర్వాత అస్సాం మరియు అరుణాచల్ ప్రదేశ్ ఉన్నాయి
పెద్ద రాష్ట్రాల్లోని ర్యాంకింగ్లో అగ్రస్థానంలో ఉన్న ఉత్తరప్రదేశ్ ప్రభుత్వం..తర్వాతి స్థానాల్లో నిలిచిన జార్ఖండ్ మరియు రాజస్థాన్
20,000 కంటే తక్కువ ఫిర్యాదులు ఉన్న రాష్ట్రాల్లో అగ్రస్థానంలో నిలిచిన తెలంగాణ ప్రభుత్వం..తర్వాతి స్థానాల్లో నిలిచిన ఛత్తీస్గఢ్ మరియు కేరళ
అడ్మినిస్ట్రేటివ్ రిఫార్మ్స్ అండ్ పబ్లిక్ గ్రీవెన్స్ డిపార్ట్మెంట్  జూలై, 2023కు సంబంధించి రాష్ట్రాల సెంట్రలైజ్డ్ పబ్లిక్ గ్రీవెన్స్ రిడ్రెసల్ అండ్ మానిటరింగ్ సిస్టమ్  12వ నెలవారీ నివేదికను విడుదల చేసింది. ఈ నివేదిక ప్రజల ఫిర్యాదుల రకాలు మరియు వాటిని పరిష్కరించిన విధానాలు మరియు స్వభావంపై వివరణాత్మక విశ్లేషణను అందిస్తుంది.
2023 జూలై నెలలో రాష్ట్రాలు మరియు కేంద్ర పాలిత ప్రాంతాల ద్వారా మొత్తం 69,523 ఫిర్యాదులు పరిష్కరించబడ్డాయి. సిపిజిఆర్ఏఎంఎస్ పోర్టల్లో స్వీకరించిన రాష్ట్రాలు/యూటీల ఫిర్యాదుల పెండింగ్లు రాష్ట్రాలు/యుటిల ప్రభుత్వాలలో ఫిర్యాదుల సంఖ్య 1,79,077 తగ్గింది.
2023 మేనెల నుండి డిఏఆర్పిజి సిపిజిఆర్ఏఎంఎస్ పోర్టల్లో వారి పనితీరు ఆధారంగా రాష్ట్రాలు/యూటీల ర్యాంకింగ్ ప్రక్రియను ప్రారంభించింది. ప్రస్తుతం డిఏఆర్పిజి రాష్ట్రాలు/యూటీలను 4 కేటగిరీలలో ర్యాంక్ చేస్తుంది. వాటిలో ఈశాన్య రాష్ట్రాలు, కేంద్ర పాలిత ప్రాంతాలు, ఫిర్యాదుల రసీదు సంఖ్య ఆధారంగా రాష్ట్రాలకు మరో రెండు కేటగిరీలు విభజించబడ్డాయి. ఈ ర్యాంకింగ్ రాష్ట్రాలు/యూటీలు వారి ఫిర్యాదుల పరిష్కార వ్యవస్థను సమీక్షించడానికి మరియు క్రమబద్ధీకరించడానికి మరియు ఇతర రాష్ట్రాలు/యూటిలతో తులనాత్మక అంచనాను కలిగి ఉండటానికి సహాయం చేయడానికి భారత ప్రభుత్వం చేస్తున్న ప్రయత్నంలో ఇది భాగం. గ్రీవెన్స్ రిడ్రెసల్ ఇండెక్స్లో 2 కొలతలు మరియు 4 సూచికలు ఉంటాయి.
ర్యాంకింగ్లు 01.01.2023 నుండి 31.07.2023 వరకు రెండు కోణాలలో  రాష్ట్రాలు/యూటీల పనితీరుపై ఆధారపడి ఉంటాయి. 4 కేటగిరీలలో రాష్ట్రాలు/కేంద్రపాలిత ప్రాంతాలలో టాప్ 3 ప్రదర్శకులు క్రింద చూపిన విధంగా ఉన్నారు:
(|
|
క్రమ సంఖ్య
|
|
సమూహం
|
|
రాష్ట్రాలు/యూటీలు
|
|
ర్యాంక్ 1
|
|
ర్యాంక్ 2
|
|
ర్యాంక్ 3
|
|
1
|
|
గ్రూప్ ఏ
|
|
ఈశాన్య రాష్ట్రాలు
|
|
సిక్కిం
|
|
అస్సాం
|
|
అరుణాచల్ ప్రదేశ్
|
|
2
|
|
గ్రూప్ బి
|
|
కేంద్రపాలిత ప్రాంతాలు
|
|
లక్షద్వీప్
|
|
అండమాన్ & నికోబార్
|
|
లడఖ్
|
|
3
|
|
గ్రూప్ సి
|
|
>= 20000
ఫిర్యాదులు ఉన్న రాష్ట్రాలు
|
|
ఉత్తర ప్రదేశ్
|
|
జార్ఖండ్
|
|
రాజస్థాన్
|
|
4
|
|
గ్రూప్ డి
|
|
< 20000
ఫిర్యాదులు ఉన్న రాష్ట్రాలు
|
|
తెలంగాణ
|
|
ఛత్తీస్గఢ్
|
|
కేరళ
డిఏఆర్పిజి ఏఐ ఆధారిత భాషా సాధనం భాషిని సిపిజిఆర్ఏఎంఎస్ పోర్టల్తో అనుసంధానించింది.ఈ అనుసంధానం ప్రాంతీయ భాషా ఫిర్యాదుల పాఠాలను ఆంగ్లంలోకి అనువదించడానికి ఫిర్యాదుల పరిష్కార అధికారులకు  సులభతరం చేస్తుంది మరియు సంబంధిత ఫిర్యాదుదారులు ఆంగ్లం మరియు అనువదించబడిన మాతృభాష రెండింటిలోనూ తుది ప్రత్యుత్తరాన్ని వీక్షించే అవకాశం ఉంటుంది. ఇది పౌరుల మధ్య మెరుగైన అవగాహన మరియు కమ్యూనికేషన్ని నిర్ధారిస్తుంది.
2023 జూలైలో బిఎస్ఎన్ఎల్ కాల్ సెంటర్ 1,00,186 మంది పౌరుల నుండి ఫీడ్బ్యాక్ను సేకరించింది. ఇది జూలై 2022లో ప్రారంభమైనప్పటి నుండి అత్యధిక సంఖ్యలో ఫీడ్బ్యాక్లను సేకరించిందని నివేదిక పేర్కొంది. వీరిలో సుమారు 35% మంది పౌరులు అత్యుత్తమమైన / చాలా మంచివి అందించారు.
ప్రధాన మంత్రి కార్యాలయం
స్వాధీనం చేసుకొన్న 1,44,000 కిలోగ్రాముల మత్తు పదార్థాల నుధ్వంసం చేసిన చరిత్రాత్మక కార్యసాధన ను ప్రశంసించిన ప్రధాన మంత్రి
జప్తు చేసినటువంటి 1,44,000 కిలోగ్రాముల మత్తు పదార్థాల ను ధ్వంసం చేయడం ద్వారా భారతదేశం మాదకద్రవ్యాల నిర్మూలన దిశ లో సాధించినటువంటి చరిత్రాత్మక కార్యసాధన ను ప్రధాన మంత్రి శ్రీ నరేంద్ర మోదీ మెచ్చుకొన్నారు.
హోం శాఖ కేంద్ర మంత్రి శ్రీ అమిత్ శాహ్ ఒక ట్వీట్ లో ఈ కార్యసాధన ద్వారా, భారతదేశం కేవలం ఒక సంవత్సర కాలం లో 12,000 కోట్ల రూపాయల విలువైన ఒక మిలియన్ కిలోగ్రాము ల మత్తు పదార్థాల ను ధ్వంసం చేసిన ఒక ఆశ్చర్యకరమైన రికార్డు ను నెలకొల్పింది అని పేర్కొన్నారు.
‘మత్తు పదార్థాల వ్యాపారం మరియు జాతీయ భద్రత’ అంశాల పైన ఏర్పాటైన ప్రాంతీయ సమ్మేళనం లో ఈ అసాధారణమైన కార్యాన్ని నెరవేర్చుకోవడమైంది. ఇది మత్తు పదార్థాల కు తావు ఉండనటువంటి భారతదేశాన్ని ఆవిష్కరించాలన్న ప్రధాన మంత్రి స్వప్నాన్ని సాకారం చేసే దిశ లో హోం మంత్రిత్వ శాఖ యొక్క దృఢమైన మరియు అలుపెరుగని ప్రయత్నాల కు ఒక ఉదాహరణ గా నిలుస్తున్నది.
ఈ ట్వీట్ కు ప్రధాన మంత్రి తన సమాధానాన్ని ఇస్తూ -
‘‘చాలా బాగుంది. భారతదేశాన్ని మత్తు పదార్థాల అపాయం బారిన పడకుండా ఉంచాలన్న మన ప్రయాసల కు దీనితో బలం చేకూరుతుంది.’’ అని ఒక ట్వీట్ లో పేర్కొన్నారు.
(
ప్రధాన మంత్రి కార్యాలయం
ఎక్కువ పెట్టుబడులను ఆహ్వానించేందుకు జమ్మూ కశ్మీర్ చేస్తున్న ప్రయత్నాన్ని ప్రశంసించిన - ప్రధానమంత్రి
జమ్మూ-కశ్మీర్ కు ఎక్కువ పెట్టుబడులను ఆకర్షించేందుకు చేస్తున్న కృషిని ప్రధానమంత్రి శ్రీ నరేంద్ర మోదీ ప్రశంసించారు.
జమ్మూ-కశ్మీర్ లెఫ్టినెంట్ గవర్నర్ శ్రీ మనోజ్ సిన్హా సామాజిక మాధ్యమం ద్వారా చేసిన వరుస ట్వీట్లకు ప్రతిస్పందనగా, ప్రధానమంత్రి ట్వీట్ చేస్తూ, "జమ్మూ-కశ్మీర్ కు మరిన్ని పెట్టుబడులను ఆకర్షించడానికి, ప్రజలకు గొప్ప అవకాశాలు కల్పించడానికి ఇవి ఆదర్శప్రాయమైన ప్రయత్నాలు." అని పేర్కొన్నారు.
నౌకారవాణా మంత్రిత్వ శాఖ
దేశ కొత్త వృద్ధి చోదక శక్తిగా ఈశాన్య భారతం భారత దేశాన్ని ముందుకు తీసుకు వెళ్లేందుకు ఈశాన్య భారతం సిద్ధం
కేంద్ర నౌకాశ్రయాలు, షిప్పింగ్ & జలమార్గాలు, ఆయుష్ శాఖల మంత్రి శ్రీ సర్బానంద సోనోవాల్ ఈశాన్య ప్రాంత వృద్ధికి ఈశాన్య భారత మండలి  ఉత్ప్రేరకమని అన్నారు. ప్రధాన మంత్రి దార్శనికతతో కూడిన నాయకత్వంలో ఈశాన్య ప్రాంతం భారత దేశం దేశపు కొత్త వృద్ధి చోదక శక్తులు నిలుస్తున్నాయని అన్నారు. భారతావని తదుపరి ముందుకు ప్రయాణాన్ని నడపడానికి సిద్ధమై ఉన్నామని ఆయన అన్నారు. షిల్లాంగ్లో జరిగిన ఎన్ఈపీ స్వర్ణోత్సవ వేడుకలకు హాజరైన అనంతరం శ్రీ సోనోవాల్ తన అభిప్రాయాలను మీడియాతో పంచుకుంటూ.. "షిల్లాంగ్లోని ఈశాన్య మండలి  స్వర్ణోత్సవ వేడుకల సందర్భంగా ఈ రోజు గౌరవనీయులైన భారత ప్రధాని శ్రీ నరేంద్ర మోడీ రూ.2450 కోట్ల విలువైన ప్రాజెక్టులకు శంకుస్థాపన చేశారు. ఈ శంఖుస్థాపనలు దేశ సమగ్రాభివృద్ధికి ఉద్దేశించిన 'సబ్కా సాథ్, సబ్కా వికాస్, సబ్కా విశ్వాస్, సబ్కా ప్రయాస్' అనే మోడి విజన్కు నిజమైన ప్రతిబింబాలని అన్నారు. ప్రధాన మంత్రి మోడీ డైనమిక్ నాయకత్వంలో, ఈశాన్య ప్రాంతం యొక్క ఈ అద్భుతమైన ప్రయాణంలో భాగస్వాములు కావడానికి శాశ్వత శాంతి మరియు సమాజాలకు గౌరవంతో ఈశాన్య ప్రాంతం యొక్క వృద్ధి మరియు అభివృద్ధికి మార్గం నిర్దేశించబడింది. ఈరోజు ప్రధాని మోదీ ప్రారంభించిన ఈ ప్రాజెక్టులు మేఘాలయ మాత్రమే కాకుండా మొత్తం ఈశాన్య రాష్ట్రాల అభివృద్ధిని వేగవంతం చేస్తాయి. ఈశాన్య ప్రాంతాలను అష్టలక్ష్మిగా గుర్తించి, ఈ ప్రాంతంలో కొత్త అభివృద్ధి యుగానికి నాంది పలికినందుకు గౌరవనీయులైన ప్రధాన మంత్రి శ్రీ నరేంద్ర మోడీకి నా హృదయపూర్వక కృతజ్ఞతలు తెలియజేస్తున్నాను. " అని అన్నారు.
రసాయనాలు, ఎరువుల మంత్రిత్వ శాఖ
"ఇండస్ట్రీ కనెక్ట్ 2022": రేపు పరిశ్రమ మరియు అకాడెమియా సినర్జీ సెమినార్ను ప్రారంభించనున్న డాక్టర్ మన్సుఖ్ మాండవియా
సెంట్రల్ ఇన్స్టిట్యూట్ ఆఫ్ పెట్రోకెమికల్స్ ఇంజినీరింగ్ & టెక్నాలజీ  మరియు ఫెడరేషన్ ఆఫ్ ఇండియన్ ఛాంబర్స్ ఆఫ్ కామర్స్ అండ్ ఇండస్ట్రీ  సహకారంతో భారత ప్రభుత్వ రసాయనాలు మరియు ఎరువుల మంత్రిత్వ శాఖ, కెమికల్స్ & పెట్రోకెమికల్స్ విభాగం “ఇండస్ట్రీ కనెక్ట్ 2022” : పరిశ్రమ మరియు అకాడెమియా సినర్జీ అనే సెమినార్ను నిర్వహిస్తోంది. 25 ఫిబ్రవరి 2022న హరి న్యూఢిల్లీలోని ఫిక్కీలో గల శంకర్ సింఘానియా కమిషన్ గదిలో ఉదయం 1000 గంటల నుండి 1500 గంటల వరకు ఈ సెమినార్ జరుగుతుంది. కేంద్ర ఆరోగ్య & కుటుంబ సంక్షేమం, రసాయనాలు, ఎరువుల శాఖమంత్రి డాక్టర్ మన్సుఖ్ మాండవియా, కేంద్ర సహాయ మంత్రి  శ్రీ భగవంత్ ఖుబా, ఇతర సీనియర్ అధికారుల సమక్షంలో ఈ సెమినార్ను ప్రారంభిస్తారు. కేంద్ర ప్రభుత్వం నుండి, పరిశ్రమల సీనియర్ కెప్టెన్లు, ఇతర విద్యావేత్తలు మొదలైనవారు పాల్గొంటారు. సెమినార్ సందర్భంగా “ఇండస్ట్రీ కనెక్ట్ 2022” లో రెండు సాంకేతిక సెషన్లు నిర్వహించబడతాయి. ఈ టెక్నికల్ సెషన్లలో సిపెట్, టీడీబీ  మరియు వివిధ పరిశ్రమల సంఘాల అధికారులు ఈ రంగానికి సంబంధించిన కీలక సమస్యలపై చర్చించేందుకు హాజరవుతారు. సెమినార్ యొక్క విస్తృత లక్ష్యాలు ఏమిటంటే, పరిశ్రమల నిమిత్తం ఆర్ అండ్ డీ ల్యాబొరేటరీలు, పెట్రో కెమికల్స్ రంగంలో మానవ పెట్టుబడిలో భాగంగా నైపుణ్యత అంతరాల విశ్లేషణలు , స్వదేశీ టెక్నాలజీని అందించడం ద్వారా ఆత్మనిర్భర్ భారత్కు మద్దతు ఇవ్వడం, ఇండస్ట్రీ కనెక్ట్ సహాయంతో టెక్నాలజీ సహాయంతో ఆత్మనిర్భర్ సీపెట్ . టీడీబీ  రంగానికి పరిశ్రమ మరియు విద్యాసంస్థల మధ్య సమ్మేళనాన్ని స్థాపించేలా ఈ కార్యక్రమం ముందుకు సాగుతుంది.
సూక్ష్మ, లఘు, మధ్య తరహా సంస్థల మంత్రిత్వ శాఖష్
దేశంలో వ్యవస్థాపక సంస్కృతిని ప్రోత్సహించడానికి నెల రోజుల పాటు జరగనున్న "ఎంటర్ప్రైజ్ ఇండియా" కార్యక్రమాన్ని ప్రారంభించిన శ్రీ నారాయణ్ రాణే
ఆజాదీ కా అమృత్ మహోత్సవ్ వేడుకలలో భాగంగా మంత్రిత్వ శాఖ యొక్క మెగా ఈవెంట్: “ఎంటర్ప్రైజ్ ఇండియా”ను కేంద్ర సూక్ష్మ, చిన్న మరియు మధ్య తరహా పరిశ్రమల మంత్రి శ్రీ నారాయణ్ రాణే ఈరోజు ప్రారంభించారు. “ఎంటర్ప్రైజ్ ఇండియా” అనేది వ్యవస్థాపక సంస్కృతిని ప్రోత్సహించడానికి మరియు దేశవ్యాప్తంగా MSME మంత్రిత్వ శాఖ యొక్క పథకాలు, కార్యక్రమాల గురించి అవగాహన కల్పించడానికి 27.04.2022 నుండి 27.05.2022 వరకు నిర్వహించనున్న స్మారక వ్యవస్థాపక అభివృద్ధి ఈవెంట్లు మరియు కార్యకలాపాల శ్రేణి. ఈ కార్యక్రమం 'జన్ భగీదారి'ని లక్ష్యంగా చేసుకుంది. పరిశ్రమల సంఘాలతో సమావేశాలు, ఫీల్డ్ ఆఫీసుల ద్వారా వ్యవస్థాపకత అవగాహన కార్యక్రమాలను నిర్వహించడం, ఆకాంక్షాత్మక జిల్లాలలో నుక్కడ్ నాటకాల ప్రదర్శన, ఉద్యమం నమోదుపై ప్రత్యేక ప్రచారాలు, MSME సస్టైనబుల్ జెడ్డ్ సిఎం ప్రారంభించడం వంటి కొన్ని దీని కీలక కార్యకలాపాలలో ఉన్నాయి. అనేక రాష్ట్రాల్లో 'MSME సాహసయాత్ర' నిర్వహించడం, MSME మెగా కన్వెన్షన్ మరియు ఎగ్జిబిషన్ నిర్వహించడం కూడా ఇందులో భాగమే.
పరిశ్రమ సంఘాలతో సమావేశానికి అధ్యక్షత వహించిన శ్రీ రాణే మాట్లాడుతూ, MSME పరిశ్రమ సంఘాలతో పరస్పర చర్య ఖచ్చితంగా ప్రస్తుత పథకాలు, విధానాలు, కార్యక్రమాల కోసం కొంత ఫలవంతమైన మార్గాన్ని ముందుకు తెస్తుందని, అలాగే తగిన సమయంలో సంబంధిత కొత్త కార్యక్రమాలను రూపొందించడానికి వీలు కల్పిస్తుందని అన్నారు. దేశాన్ని "మాన్యుఫ్యాక్చరింగ్ హబ్"గా మార్చడంలో పారిశ్రామిక సంఘాల ప్రాముఖ్యత మరియు వ్యవస్థాపకతను ప్రోత్సహించడంలో MSMEల ముఖ్యమైన పాత్రను మంత్రి హైలైట్ చేశారు.
MSME రాష్ట్ర మంత్రి శ్రీ భాను ప్రతాప్ సింగ్ వర్మ ఈ కార్యక్రమంలో పాల్గొన్నారు. ఈ సమావేశానికి కేంద్ర ప్రభుత్వ సీనియర్ అధికారులు, వివిధ పరిశ్రమల సంఘాల ఆఫీస్ బేరర్లు, ఇతర ప్రతినిధులు కూడా హాజరయ్యారు. పరిశ్రమ సంఘాలు మరియు సంబంధిత వివిధ మంత్రిత్వ శాఖలు/డిపార్ట్మెంట్ల మధ్య సమన్వయాన్ని సృష్టించడం ఈ ఈవెంట్ యొక్క లక్ష్యం.
సాంఘిక న్యాయం, మరియు సాధికారత మంత్రిత్వ శాఖ
ఎస్సీ, ఓబీసీ వర్గాల స్వయం సహాయ సంఘాలు, వ్యక్తిగత లబ్ధిదారుల కోసం వడ్డీ రాయితీపై సాంఘిక న్యాయం-సాధికారత శాఖ కొత్త ఆర్థిక నమూనా అమలు
కేంద్ర సాంఘిక న్యాయం-సాధికారత మంత్రిత్వశాఖ వడ్డీ రాయితీపై కొత్త ఆర్థిక నమూనాను అమలు చేయనుంది. ప్రత్యేకించి ఎస్సీలు, ఓబీసీ స్వయం సహాయ సంఘాలు, వ్యక్తిగత లబ్ధిదారుల కోసం దీన్ని ప్రవేశపెట్టనుంది. ఎస్సీ లబ్ధిదారుల కోసం షెడ్యూల్డు కులాల జాతీయ ఆర్థిక సహాయ-అభివృద్ధి కార్పొరేషన్ , ఓబీసీ స్వయం సహాయ సంఘాలు, వ్యక్తిగత లబ్ధిదారుల కోసం వెనుకబడిన తరగతుల జాతీయ ఆర్థిక సహాయ-అభివృద్ధి కార్పొరేషన్  ఈ పథకాన్ని అమలు చేస్తాయి.
జాతీయ గ్రామీణ జీవనోపాధి కార్యక్రమం  లేదా జాతీయ పట్టణ జీవనోపాది కార్యక్రమం  లేదా నాబార్డ్/వ్యక్తిగత లబ్ధిదారులుగా నమోదై, ప్రభుత్వరంగ-ప్రాంతీయ గ్రామీణ బ్యాంకులు, అదేతరహా ఆర్థిక సహాయ సంస్థలు లేదా రుణవితరణ సంస్థల ద్వారా రుణాలు తీసుకున్న అర్హతగల స్వయం సహాయ సంఘాలు, వ్యక్తులకు ప్రత్యక్ష స్వల్ప వడ్డీ లబ్ధి కల్పించడమే ఈ కొత్త నమూనా లక్ష్యం. అంతేకాకుండా సమాజంలోని అణగారిన వర్గాలకు సహాయం దిశగా మంత్రిత్వశాఖ ఇప్పటికే కింద పేర్కొన్న రెండు పథకాలను అమలు చేస్తోంది.
- “ఓబీసీ, ఈబీసీల కోసం విదేశీ చదువుకు డాక్టర్ అంబేడ్కర్ విద్యా రుణం”: ఈ పథకం కింద దేశంలోని ఇతర వెనుకబడిన, ఆర్థికంగా వెనుకబడిన తరగతుల విద్యార్థుల విదేశీ చదువుల కోసం రూ.20 లక్షలదాకా రుణంమీద వడ్డీలో రాయితీని నోడల్ బ్యాంకు లబ్ధిదారులకు పంపిణీ చేస్తుంది. విద్యార్థుల తల్లిదండ్రులకు అన్ని వనరులనుంచీ వార్షికాదాయం రూ.8 లక్షలదాకా ఉన్నట్లయితే ఈ పథకం కింద రుణానికి అర్హులు.
- వెనుకబడిన తరగతుల పేదకుటుంబాల వార్షికాదాయం అన్ని వనరులనుంచీ రూ.3.00 లక్షలకన్నా తక్కువగా ఉండి, ప్రధానంగా స్వయం ఉపాధి అవకాశాల ద్వారా ఆదాయార్జనను ప్రోత్సహించడం కోసం రాష్ట్ర ఛానలైజింగ్ ఏజెన్సీల  ద్వారా గరిష్ఠంగా రూ.15 లక్షలదాకా వడ్డీ రాయితీ రుణం లభిస్తుంది.
ఈ మేరకు కేంద్ర సాంఘిక న్యాయం-సాధికారతశాఖ మంత్రి శ్రీ కృష్ణపాల్ గుర్జర్ ఇవాళ లోక్సభలో ఇచ్చిన లిఖితపూర్వక సమాధానంలో ఈ వివరాలు తెలిపారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 138.46 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 22.78 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,38,46,29,010
|
|
అందుబాటులోని నిల్వలు
|
|
22,78,95,731
138.46 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 22.78 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
కుక్కల వల్ల వచ్చే రేబిస్ నిర్మూలన కోసం 2030 నాటికి జాతీయ కార్యాచరణ ప్రణాళిక
ప్రపంచ రేబిస్ దినోత్సవం రోజున ఎన్ఏపిఆర్ఈ ప్రారంభించిన శ్రీ మన్సుఖ్ మాండవియా, శ్రీ పర్శోత్తం రూపాల
"రాబిస్ వంటి జూనోటిక్ వ్యాధులు ప్రజల ప్రాణాలు తీస్తున్నాయి": శ్రీ మాండవ్య
"హడక్వా  గురించి ప్రస్తావిస్తే చాలు గ్రామీణ ప్రాంతాల్లో భయాందోళనలు రేగుతాయి. రేబిస్ నిర్ములనకు జరిగే గొప్ప ప్రయత్నంలో వారు ప్రభుత్వానికి చురుకుగా సహాయం చేస్తారు ": శ్రీ రూపాల
నేడు ప్రపంచ రేబిస్ దినోత్సవం సందర్భంగా, 2030 కల్లా రేబిస్ నిర్ములించాలనే లక్ష్యంతో కేంద్ర ఆరోగ్య మరియు కుటుంబ సంక్షేమ శాఖ మంత్రి శ్రీ మన్సుఖ్ మాండవీయ మరియు కేంద్ర మత్స్య, పశుసంవర్ధక మరియు పాడిపరిశ్రమ శాఖ మంత్రి శ్రీ పర్షోత్తమ్ రూపాల సమక్షంలో జాతీయ కార్యాచరణ ప్రణాళిక  ను ఆవిష్కరించారు. కేంద్ర ఆరోగ్య మరియు కుటుంబ సంక్షేమ శాఖ సహాయ మంత్రి డాక్టర్ భారతి ప్రవీణ్ పవార్, మత్స్య, పశుసంవర్ధక మరియు పాడి పరిశ్రమ సహాయ మంత్రి. శ్రీ సంజీవ్ కుమార్ బాల్యన్ పాల్గొన్నారు.
రాబిస్ను గుర్తించదగిన వ్యాధిగా మార్చాలని అన్ని రాష్ట్రాలు మరియు కేంద్రపాలిత ప్రాంతాలను మంత్రులు కోరారు. శ్రీ మన్సుఖ్ మాండవియా మరియు శ్రీ పరశోత్తం రూపాల కూడా 2030 నాటికి వన్ హెల్త్ అప్రోచ్ ద్వారా ఇండియా నుండి డాగ్ మెడియేటెడ్ రేబిస్ నిర్మూలన కోసం "జాయింట్ ఇంటర్-మినిస్టీరియల్ డిక్లరేషన్ సపోర్ట్ స్టేట్మెంట్" ను ప్రారంభించారు.
The event was webcast at:
https://youtu.be/ug64i6MoNfE
వ్యవసాయ మంత్రిత్వ శాఖ
ఈ-నామ్ వేదికలో కొత్త అంశాలకు కేంద్ర వ్యవసాయ శాఖ మంత్రి శ్రీకారం
ఈ కొత్త అంశాలు కోవిడ్-19పై మన పోరులో కీలక చర్యలు: శ్రీ తోమర్
జాతీయ వ్యవసాయ విపణి  వేదికలో సాఫ్ట్వేర్పరంగా జోడించిన కొత్త అంశాలను కేంద్ర వ్యవసాయ-రైతు సంక్షేమ-గ్రామీణాభివృద్ధి-పంచాయతీరాజ్ శాఖల మంత్రి శ్రీ నరేంద్ర సింగ్ తోమర్ ఇవాళ ప్రారంభించారు. వ్యవసాయ ఉత్పత్తుల అమ్మకం కోసం వారు నేరుగా టోకు మండీలకు రావాల్సిన అవసరం లేకుండా వ్యవసాయ విపణి వేదిక బలోపేతం కోసం ఈ కొత్త అంశాలను ప్రభుత్వం జోడించింది. కోవిడ్-19పై పోరాటం సాగుతున్న వేళ వ్యవసాయ మార్కెట్లలో రద్దీ తొలగింపు లక్ష్యంగా జోడించిన అంశాలు ఇలా ఉన్నాయి: 1) గిడ్డంగి ఆధారిత విక్రయ విభాగం 2) ఎఫ్పీఓ విక్రయ విభాగం. దీంతోపాటు మండీల మధ్య, రాష్ట్రాల మధ్య విక్రయాల వెసులుబాటు కోసం రవాణా విభాగం స్థాయి పెంచబడింది.
ఈ సందర్భంగా శ్రీ నరేంద్ర సింగ్ తోమర్ మాట్లాడుతూ- ఈ-నామ్ పోర్టల్లో ఇప్పటికే 16 రాష్ట్రాలు, 2 కేంద్రపాలిత ప్రాంతాల పరిధిలోని 585 మండీలను సమీకృతం చేసినట్లు తెలిపారు. త్వరలో అదనంగా 415 మండీలను చేర్చి మొత్తం 1,000కి పెంచనున్నట్లు వివరించారు. పరోక్ష బేరసారాలు, మొబైల్ ఆధారిత చెల్లింపులద్వారా కోవిడ్-19పై పోరాటంలో భాగంగా సామాజిక దూరం పాటించే వీలుంటుందన్నారు. ప్రస్తుతం జోడించిన అంశాలు ఈ పోరుకు మరింత బలాన్నిస్తాయని చెప్పారు.
-
ఈ-నామ్ సాఫ్ట్వేర్లో ‘బదలాయించదగిన గిడ్డంగి రసీదు’ ల విభాగం
-
గిడ్డంగుల అభివృద్ధి-నియంత్రణ ప్రాధికార సంస్థ- WDRAలో నమోదైన గిడ్డంగుల కోసం చెల్లింపుల సదుపాయంతో గిడ్డంగి వాణిజ్య ప్రక్రియ ప్రారంభం.
-
డబ్ల్యూడీఆర్ఏ నమోదిత గిడ్డంగులకు రైతులు ఉత్పత్తులను తరలించే సౌలభ్యం
-
ఆంధ్రప్రదేశ్ , తెలంగాణలో  గిడ్డంగులకు ఇప్పటికే గుర్తింపు జారీ
-
ఎఫ్పీఓ విక్రయ విభాగం
-
రైతు వ్యవసాయోత్పత్తుల సేకరణ సంస్థలు తామున్న చోటనుంచే వాటి చిత్రాలు, ఇతర వివరాల అప్లోడ్సహా బిడ్డింగ్ చేసే వెసులుబాటుతో విక్రయ విభాగం ప్రారంభం.
-
తమ ఉత్పత్తుల నాణ్యత నివేదిక/ఫొటోను ఎఫ్పీఓలు అప్లోడ్ చేసే వెసులుబాటు; దీంతో బిడ్డింగ్కు ముందు వ్యాపారులు పరిశీలించుకునే వీలు.
-
రవాణా సదుపాయ విభాగం ప్రారంభం
-
ప్రస్తుతం వ్యక్తిగత వ్యాపారులకు వ్యక్తిగత రవాణాదారులు ఈ-నామ్ద్వారా సేవలందిస్తున్నారు. ఈ విధానం స్థానంలో ఇప్పుడు పెద్ద రవాణా సంస్థలతో సంధానానికి వీలు కల్పించే వెసులుబాటును ప్రభుత్వం కల్పించింది. దీంతో ఇక 3,75,000 ట్రక్కులు అందుబాటులోకి వస్తాయి.
ఈ కొత్త సదుపాయాలతో రైతులు మండీలకు రాకుండానే తమ ఉత్పత్తులను గిట్టుబాటు ధరకు విక్రయించుకునే వీలు కలుగుతుందని శ్రీ తోమర్ చెప్పారు. అలాగే భారీ/టోకు కొనుగోలుదారులతోపాటు ఆహార తయారీ సంస్థల ప్రతినిధులు మండీలకు వెళ్లే అవసరం లేకుండా నేరుగు కొనుగోలు చేసే వీలు కల్పించాలని రాష్ట్రాలకు సూచించినట్లు తెలిపారు.
మహిళా, శిశు అభివృద్ధి మంత్రిత్వ శాఖ
డబ్ల్యూసిడి మంత్రిత్వ శాఖ అన్ని ప్రధాన పథకాలు 3 గొడుగు పథకాలు.. మిషన్ పోషన్ 2.0, మిషన్ వాత్సల్య మరియు మిషన్ శక్తి కింద వర్గీకరణ
మహిళా మరియు శిశు అభివృద్ధి మంత్రిత్వ శాఖ వివిధ పథకాలు మరియు కార్యక్రమాలను సమర్థవంతంగా అమలు చేయడానికి, మంత్రిత్వ శాఖ అన్ని ప్రధాన పథకాలు 3 గొడుగు పథకాల క్రింద ... మిషన్ పోషన్ 2.0, మిషన్ వత్సల్య మరియు మిషన్ శక్తిగా వర్గీకరించారు. .
2011 జనాభా లెక్కల ప్రకారం భారతదేశ జనాభాలో మహిళలు మరియు పిల్లలు 67.7% ఉన్నారు. మహిళల సాధికారత మరియు పిల్లల రక్షణ, వారి ఆరోగ్యకరమైన అభివృద్ధిని నిర్ధారించడం దేశం స్థిరమైన, సమానమైన అభివృద్ధికి కీలకమైనది. మహిళా మరియు శిశు అభివృద్ధి మంత్రిత్వ శాఖ మంచి పోషక మరియు సంతోషకరమైన పిల్లలను సురక్షితమైన వాతావరణంలో పెరిగేలా చూడటానికి ప్రయత్నిస్తుంది మరియు మహిళలకు వివక్ష మరియు హింస నుండి స్వేచ్ఛ ఉండేలా అందుబాటులో, సానుకూలమైన, విశ్వసనీయమైన, స్వేచ్ఛా వాతావరణాన్ని కల్పించడం ద్వారా వారిని శక్తివంతం చేస్తుంది. మహిళలు మరియు పిల్లల కోసం రాష్ట్ర చర్యలో అంతరాలను పరిష్కరించడం మరియు లింగ సమానమైన మరియు పిల్లల కేంద్రీకృత చట్టం, విధానాలు మరియు కార్యక్రమాలను రూపొందించడానికి అంతర్-మంత్రిత్వ, అంతర్-రంగాల సమ్మిళితాన్ని ప్రోత్సహించడం మంత్రిత్వ శాఖ ప్రధాన లక్ష్యం.
దేశ రాజ్యాంగం స్వేచ్ఛ, అవకాశాల పరంగా మహిళలకు, పురుషులకు సమాన హక్కులను ఇచ్చింది. మహిళ తన గమ్యాన్ని తానె రూపొందించుకునేలా, నిరంతర జీవన గమన దృక్పథాన్ని అవలంబిస్తున్నారు. ఈ దృక్పథం మహిళల హక్కులు, గౌరవాన్ని పరిరక్షిస్తుంది, సమర్థిస్తుంది. అవసరమైన నైపుణ్యతలతో వారిని సిద్ధం చేస్తుంది మరియు ముందుకు సాగడానికి వారిపై విశ్వాసాన్ని కలిగిస్తుంది.
మహిళల భద్రత, గౌరవం ప్రభుత్వానికి చాలా ముఖ్యమైనవి. అందువల్ల, మహిళలు మరియు బాలికలు వనరులు మరియు అవకాశాలకు సమాన ప్రవేశం ఉన్న ఒక సమగ్ర సమాజాన్ని సృష్టించాల్సిన అవసరం ఉంది, భారతదేశ సామాజిక, ఆర్థిక మరియు రాజకీయ అభివృద్ధిలో పాల్గొనడానికి వీలు కల్పిస్తుంది. స్థిరమైన అభివృద్ధికి అవసరమైన పరివర్తన ఆర్థిక, పర్యావరణ మరియు సామాజిక మార్పులను సాధించడానికి మహిళలు కీలక శక్తులు. ఈ లక్ష్యాన్ని సాధించడానికి, తగిన మార్పులతో ఇప్పటికే ఉన్న పథకాల కొనసాగింపు అనివార్యం మరియు అవసరం, ఇది మిషన్ శక్తి ద్వారా సాధించవచ్చు.
పిల్లలు మన దేశ భవిష్యత్తు. దేశ భవిష్యత్ మానవ వనరులకు వారు దోహదం చేస్తున్నందున పిల్లల శ్రేయస్సు ముఖ్యం. పోషక విలువలు, ఫలితాలు, వ్యాప్తిని బలోపేతం చేయడానికి, మిషన్ పోషాన్ 2.0 ను ప్రారంభించడానికి ప్రభుత్వం సప్లిమెంటరీ న్యూట్రిషన్ ప్రోగ్రాం మరియు పోషన్ అభియాన్లను విలీనం చేస్తోంది. పిల్లల భద్రత మరియు శ్రేయస్సు కోసం మహిళా మరియు శిశు అభివృద్ధి మంత్రిత్వ శాఖ అనేక కార్యక్రమాలు చేపట్టింది. మిషన్ వాత్సల్య ముందుకు వెళ్లేలా చేస్తుంది.
ఈ 3 గొడుగు పథకాల కోసం, మహిళా మరియు శిశు అభివృద్ధి మంత్రిత్వ శాఖకు డిమాండ్ నెంబర్ 100 కింద 2021-22 బడ్జెట్లో ఈ క్రింది కేటాయింపులు చేయబడ్డాయి:
|
|
క్రమ సంఖ్య
|
|
ఒకే గొడుగుకు కింద చేర్చిన పథకం
|
|
మిళితం చేసిన పథకాలు
|
|
Budget 2021-22

|
|
1.
|
|
సాక్షామ్ అంగన్వాడీ, పోషణ 2.0
|
|
గొడుగు ఐసిడిఎస్ - అంగన్వాడీ సేవలు, పోషణ, కౌమార బాలికల పథకం, జాతీయ క్రీచ్ పథకం
|
|
20,105.00
|
|
2.
|
|
మిషన్ వాత్సల్య
|
|
శిశు సంరక్షణ సేవలు, శిశు సంక్షేమ సేవలు
|
|
900.00
|
|
3.
|
|
మిషన్ శక్తి 
|
|
సంబల్ 
సామర్థ్య (బేటి బచావో బేటి పధావో, క్రీచే, ప్రధాన్ మంత్రి మాత్రు వందన యోజన / లింగ బడ్జెట్ / పరిశోధన /
|
|
3,109
మిషన్ శక్తి- మహిళా శిశు అభివృద్ధి మంత్రిత్వ శాఖ ఇతర మిషన్లు / గొడుగు పథకాలతో కలిసి వెళ్లే పథకం [అంటే. మిషన్ పోషాన్ 2.0; మిషన్ వాట్సల్య; & మిషన్ సాక్షం-అంగన్వాడి .
ప్రధాన మంత్రి కార్యాలయం
భారత్ గౌరవ్ రైలు - బాబాసాహెబ్ అంబేడ్కర్ యాత్రపై ప్రధాని ప్రశంసలు
అంబేడ్కర్ జయంతి సందర్భంగా నిన్న బాబాసాహెబ్ అంబేడ్కర్ యాత్రకు భారత్ గౌరవ్ రైలును కేంద్ర మంత్రి జి.కిషన్ రెడ్డి జెండా ఊపి సాగనంపడాన్ని ప్రధానమంత్రి శ్రీ నరేంద్ర మోదీ ప్రశంసించారు.
ఈ మేరకు మంత్రి ట్వీట్పై స్పందిస్తూ పంపిన సందేశంలో:
“డాక్టర్ బాబాసాహెబ్ అంబేడ్కర్ జీవితంతో ముడిపడిన ముఖ్యమైన ప్రదేశాలు, అంశాలకు ప్రాధాన్యమిస్తూ ప్రశంసనీయ కృషి చేపట్టారు” అని ప్రధానమంత్రి పేర్కొన్నారు.
సాంఘిక న్యాయం, మరియు సాధికారత మంత్రిత్వ శాఖ
దివ్యాంగులకు తోడ్పాటులు మరియు సహాయక పరికరాల పంపిణీకి వికలాంగుల సాధికారత శాఖ ‘సామాజిక అధికార శివిర్’ను నిర్వహిస్తోంది
- ఈ పథకం కింద మధ్యప్రదేశ్లోని 409 దివ్యాంగులకు రూ. 44.48 లక్షల విలువ చేసే 737 తోడ్పాటులు మరియు సహాయక పరికరాల పంపిణీ
దివ్యాంగులకు తోడ్పాటులు మరియు వివిధ సహాయక పరికరాల పంపిణీ కోసం వికలాంగుల సాధికారత శాఖ 
‘సామాజిక అధికార శివిర్’ను నిర్వహించింది. భారత ప్రభుత్వ సామాజిక న్యాయం మరియు సాధికారత మంత్రిత్వ శాఖ ఏడీఐపీ పథకం కింద 'దివ్యాంగజన్'లకు ఈ కార్యక్రమాన్ని ఏర్పాటు చేశారు. మధ్యప్రదేశ్లోని నివారి జిల్లా పరిపాలనా విభాగం, అలీమ్కో సౌజన్యంతో 15.02.2022 న ఉదయం 11 గంటలకు స్టేడియం వద్ద షాస్కియా ఉచ్చత్తర్ మాధ్యమిక విద్యాలయ నం. 2 వద్ద ఈ కార్యక్రమాన్ని ఏర్పాటు చేశారు. కేంద్ర సామాజిక న్యాయం మరియు సాధికారత మంత్రి డాక్టర్ వీరేంద్ర కుమార్ ఈ కార్యక్రమానికి ముఖ్య అతిథిగా విచ్చేయనున్నారు. మంత్రి హజరుతో ఈ వేడుకను ఘనంగా నిర్వహించనున్నారు. శ్రీ అనిల్ జైన్ ఎమ్మెల్యే  మరియు డాక్టర్ శిశుపాల్ యాదవ్ ఎమ్మెల్యే  ఈ కార్యక్రమానికి అధ్యక్షత వహిస్తారు. శ్రీ రంజన్ సెహగల్, సీఎండీ, అలీమ్కో, లెఫ్టినెంట్ కల్నల్ పి.కె. డ్యూబ్ , జనరల్ మేనేజర్ , అలీమ్కో మరియు నివారి జిల్లా పరిపాలన వ్యవస్థ నుంచి ఇతర సీనియర్ అధికారులు కూడా ఈ కార్యక్రమంలో పాల్గొంటారు. వివిధ కేటగిరీల వికలాంగులకు సంబంధించిన మొత్తం 737 తోడ్పాటులను, సహాయక పరికరాలను మధ్యప్రదేశ్లోని నివారి జిల్లాలో ముందుగా గుర్తించబడిన 409 మంది దివ్యాంగులకు పంపిణీ చేయనున్నారు. వీటి విలువ రూ. 44.48 లక్షలు. వీటిని ఉచితంగా పంపిణీ చేయనున్నారు. \
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఉత్పాదకత, పోటీతత్వాన్ని పెంపొందించి సూక్ష్మ, చిన్న తరహా సంస్థల సమగ్ర అభివృద్ధికి సూక్ష్మ, చిన్న తరహా సంస్థల – క్లస్టర్ డెవలప్మెంట్ ప్రోగ్రామ్  క్లస్టర్ విధానం అమలు
మహారాష్ట్ర తో సహా దేశం వివిధ ప్రాంతాలలో సూక్ష్మ, చిన్న తరహా సంస్థల – క్లస్టర్ డెవలప్మెంట్ ప్రోగ్రామ్  క్లస్టర్ విధానాన్ని ఎంఎస్ఎంఈ మంత్రిత్వ శాఖ అమలు చేస్తోంది. ఉత్పాదకత, పోటీతత్వాన్ని పెంపొందించి సూక్ష్మ, చిన్న తరహా సంస్థలు అభివృద్ధి చెందేలా చూసేందుకు పథకం అమలు జరుగుతోంది. క్లస్టర్ విధానం ద్వారా ఉమ్మడి సౌకర్యాల కల్పన కేంద్రాల అభివృద్ధికి కేంద్ర ప్రభుత్వం అందిస్తున్న ఆర్థిక సహకారాన్ని సమీకరించడం జరుగుతుంది. కేంద్ర ప్రభుత్వం అందిస్తున్న నిధులతో నూతన ఉమ్మడి సౌకర్యాల కల్పన కేంద్రాలను ఏర్పాటు చేయడం,ఇప్పటికే పారిశ్రామికవాడలు/ ప్రాంతాలు/ కర్మాగారాల సముదాయంలో ఇప్పటికే పనిచేస్తున్న కేంద్రాల స్థాయి పెంపొందించడానికి నిధులు వినియోగిస్తారు.
సాంప్రదాయ పరిశ్రమల ఉత్పాదకత, పోటీతత్వాన్ని పెంపొందించడానికి సాంప్రదాయ పరిశ్రమల పునరుత్పత్తి కోసం నిధుల సమీకరణ పథకాన్ని  ఎంఎస్ఎంఈ మంత్రిత్వ శాఖ అమలు చేస్తోంది. దీనిలో భాగంగా సాంప్రదాయ పరిశ్రమలను ఒక సమూహంగా సమీకరించి సుస్థిర సమగ్ర అభివృద్ధి సాధించడానికి అవసరమైన సహాయ సహకారాలను ఎంఎస్ఎంఈ మంత్రిత్వ శాఖ అందిస్తుంది.
అవసరాలను దృష్టిలో ఉంచుకుని కేంద్ర ప్రాయోజిత పథకంగా సూక్ష్మ, చిన్న తరహా సంస్థల – క్లస్టర్ డెవలప్మెంట్ ప్రోగ్రామ్ అమలు జరుగుతుంది. సమూహంలో ఉన్న పరిశ్రమల అవసరాలు గుర్తించి వాటికి అవసరమైన మౌలిక సదుపాయాల కల్పన, అభివృద్ధి కార్యక్రమాలు చేపడతారు.
సాంప్రదాయ పరిశ్రమల పునరుత్పత్తి కోసం నిధుల సమీకరణ పథకం కూడా కేంద్ర ప్రాయోజిత పథకంగా అమలు జరుగుతోంది. దేశం వివిధ ప్రాంతాల్లో భిన్న భౌగోళిక పరిస్థితుల్లో పనిచేస్తున్న సాంప్రదాయ పరిశ్రమలను గుర్తించి వాటి అభివృద్ధికి అవసరమైన కార్యక్రమాలను అమలు చేస్తారు. పథకం అమలు చేయడానికి ఈశాన్య ప్రాంతం, కొండ ప్రాంతాలు, గిరిజన జిల్లాలు, ఆకాంక్షిత జిల్లాల నుంచి ప్రతిపాదనలు ఆహ్వానించారు. అర్హత, వ్యూహాలు, వెసులుబాటు, చేతి వృత్తి కళాకారులకు కలిగే ప్రయోజనం లాంటి అంశాలను పరిశీలించి ప్రతిపాదనలను ఆమోదిస్తారు.
సూక్ష్మ, చిన్న తరహా సంస్థల – క్లస్టర్ డెవలప్మెంట్ ప్రోగ్రామ్ కింద మహారాష్ట్రలో 30 ఉమ్మడి సౌకర్యాల కల్పన కేంద్రాలను ఏర్పాటు చేయడానికి అనుమతులు మంజూరు అయ్యాయి. వీటిలో 14 ప్రాజెక్టుల నిర్మాణం ఇప్పటికే పూర్తయింది.
సాంప్రదాయ పరిశ్రమల పునరుత్పత్తి కోసం నిధుల సమీకరణ పథకం కింద మహారాష్ట్రకు 27 క్లస్టర్లు మంజూరు అయ్యాయి. వీటిలో ఇప్పటికే 16 పనిచేస్తున్నాయి.
సూక్ష్మ, చిన్న తరహా సంస్థల – క్లస్టర్ డెవలప్మెంట్ ప్రోగ్రామ్ కింద ప్రతిపాదనలకు వేగంగా ఆమోదం లభించేలా చూడడానికి నూతన మార్గదర్శకాలు జారీ అయ్యాయి.
సాంప్రదాయ పరిశ్రమల పునరుత్పత్తి కోసం నిధుల సమీకరణ పథకం కింద చేపట్టే పనులు 12-18 నెలల కాలంలో పూర్తి చేయాలని ఆదేశాలు జారీ అయ్యాయి. గతంలో ఈ గడువు మూడు సంవత్సరాలుగా ఉండేది. నూతన విధానం 2020 మార్చి నుంచి అమల్లోకి వచ్చింది.
ఈ సమాచారాన్ని ఈ రోజు రాజ్యసభలో ఒక ప్రశ్నకు రాతపూర్వకంగా ఇచ్చిన సమాధానంలో కేంద్ర ఎంఎస్ఎంఈ శాఖ సహాయ మంత్రి శ్రీ భాను ప్రతాప్ సింగ్ అందించారు.